Președintele statului Burundi a murit "neașteptat". Ar fi suferit de coronavirus.
Președintele statului Burundi a murit la vârsta de 55 de ani. Pierre Nkurunziza ar fi decedat din cauza unui infarct, se arată într-un comunicat al guvernului. Există speculații că președintele statului ar fi murit din cauza Covid-19, după ce soția sa ar fi contractat virusul.
Pierre Nkurunziza, președintele statului Burundi, a murit în urma unui infarct, a precizat guvernul țării, dar mulți suspectează că acesta a decedat din cauza Covid-19, informează The Guardian.În comunicatul emis de autorități, se specifică faptul că președintele a participat la un meci de volei, după care a început să se simtă rău și a fost transportat la spital. Nu este clar în ce zi a decedat.Nkurunziza a refuzat să impună restricții din cauza coronavirusului în Burundi, iar evenimentele sportive și mintingurile politice s-au desfășurat în mod normal.Ţara cu 11 milioane de locuitori a raportat doar 83 de cazuri de Covid-19. Oficialii au pus rata scăzută a infecţiilor pe seama protecţiei divine şi au îndemnat cetăţenii să îşi desfăşoare rutina zilnică fără teamă.Speculațiile că președintele ar fi murit de coronavirus au fost alimentate de situația soției sale, care ar fi contractat Covid-19 și ar fi zburat de urgență la tratament în Nairobi, Kenya, în urmă cu 10 zile.